**Forssan yhteislyseon musiikkilinja/ehdotus johtokunnalle 24.9.2024**

**Yleistä**

* Forssan yhteislyseossa aloittaa syksyllä 2025 musiikkilinja yhteistyössä Lounais-Hämeen musiikkiopiston kanssa.
* Linjan vastuuopettajana on Tuomo Sorri.
* Linjan opiskelijat opiskelevat vähintään 4 opintopistettä valtakunnallisia pakollisia opintoja sekä vähintään 12 opintopistettä musiikkilinjaan kuuluvia opintoja (MU3-MU15)
* Opiskelijalla on mahdollista valita musiikki- ja ilmaisuopintoja yhteensä 30 opintopistettä.
* Tavoitteena on, että linjalaiset järjestäisivät opettajan johdolla säännöllisesti matalan kynnyksen esiintymisiä koulussa (esim. aiempina vuosina ollut satunnaisia keikkoja ruokavälitunneilla Jugend-päädyn ala-aulassa tai Jugend-salissa) sekä vuosittain yhden laajemman konsertin esimerkiksi Jugend-salissa.
* Linjalla suoritetuista opinnoista saa erillisen päättötodistuksen liitteen.

**Kenelle?**

* Musiikkilinja sopii sinulle, joka haluat lukio-opintoihisi enemmän musiikkia ja ilmaisua. Saat mahdollisuuden opiskella laajasti erilaisia musiikin ja ilmaisun opintojaksoja ja pääset opiskelemaan ajanmukaisissa ja toimivissa tiloissa lyseolla ja musiikkiopistossa laajasti musiikkia ja ilmaisua.

**Linjalle hakeminen**

* Musiikkilinjalle haetaan yhteishaussa ja sinne ei ole pääsykoetta.
* Linjalle otetaan lv. 25-26 20 opiskelijaa.
* Valintaperusteena on sama kuin yhteislyseolle muutenkin eli peruskoulun päättötodistuksen lukuaineiden keskiarvo (7,00).

**Maksut**

* Opiskelijan materiaalit ja opinnot ovat maksuttomia. Erityisvälineet, kuten eräissä tapauksissa tietyt soittimet, opiskelijat hankkivat itse. Musiikkiopiston lisäopinnot ovat maksullisia.

**Mikä on Forssan yhteislyseo?**

* [Forssan yhteislyseo](https://forssanyhteislyseo.fi/) on 450 opiskelijan moderni lukio.
* Lyseo kuuluu Taide- ja Koulutuskeskus [Elliin](http://ellikeskus.fi/), joten opiskelijoiden saatavilla on myös Kuvataidekoulun, kansalaisopiston ja musiikkiopiston opintoja.
* Lukion Erasmus-akkreditointi mahdollistaa laajat kansainväliset yhteistyömuodot.
* Lukiolla toimii mm. kuoro.
* Lukion ja musiikkiopiston osaajat ovat tehneet monia näyttäviä tuotoksia. Lisäksi lyseon opiskelijat ovat järjestäneet jo aiempinakin vuosina mm. Joulukonsertteja ja syksyllä 2023 Maija Vilkkumaan musiikkiin pohjautuneen musikaalin Meidän jengi.
* Keväällä 2025 taide- ja koulutuskeskus Ellin yhteisprojektina esitetään Miina ja Elli -musiikkinäytelmä.
* Tammikuulle 2026 on alustavasti suunnitteilla suurempi konsertti (tästä tarkempia tietoja myöhemmin)
* Opiskelijoille tarjoutuukin mahdollisuus tehdä pienempiä ja myös laajoja musiikkiteatteri- tai musikaaliproduktioita.

**Musiikki (opetussuunnitelman luonnos)**

Lukiokoulutuksessa musiikin opetuksen tehtävänä on edistää opiskelijan aktiivista musiikillista toimintaa ja osallisuutta. Musiikin opetuksessa opiskelija tutustuu maailmaan moniaistisesti ja tutkii sitä etenkin kuulonvaraisesti. Hän syventää myönteistä suhdetta musiikkiin ja taiteelliseen ilmaisuun sekä pohtii niiden merkitystä elämässä.  
  
Opintojaksot MU1-MU4 & MU17 arvioidaan numeroarvosanalla, opintojaksot MU5-MU16 suoritusmerkinnällä. Musiikissa arvioidaan opiskelijan musiikillista toimintaa koulussa ja erityisesti opintojakson aikana, ei hänen musikaalisuuttaan. Musiikin opintojaksoissa suoritusjärjestyksellä ei ole merkitystä (poikkeuksena Yhtye-kurssit) ja kaikkia opintojaksoja ei järjestetä joka vuosi.  
  
  
**OPINTOJAKSOT**  
  
**Pakolliset opinnot**  
  
**OJ1 (MU1)**  
**MU1 Intro - Kaikki soimaan (2 op)**

Opintojakson keskeisenä sisältönä on harjoitella monipuolisesti äänenkäyttöä sekä laulu- ja yhteismusisointitaitoja kehittävää ohjelmistoa, rohkaista luovaan tuottamiseen ja taiteelliseen ilmaisuun, pohtia musiikin merkityksiä kuuntelu- ja musisointiohjelmiston kautta sekä hyödyntää musiikkiteknologian monipuolisia mahdollisuuksia.

**OJ2 MU2)  
MU2 Syke - Soiva ilmaisu (2 op)**

Opintojakson keskeisenä sisältönä on harjoittaa musiikillisen osaamisen eri osa-alueita kehittävää ohjelmistoa, perehtyä suomalaiseen ja opiskelijoiden omiin musiikkikulttuureihin sekä edistää luovaa ajattelua ja taiteellista ilmaisua myös teknologiaa hyödyntäen.

**Valtakunnalliset valinnaiset opinnot**

**OJ3 (MU3)   
Genre - Globaali uteliaisuus (2 op)**

Opintojakson keskeisenä sisältönä on tutustua erilaisiin musiikinlajeihin, musiikkityyleihin ja -kulttuureihin sekä niihin kytkeytyviin merkityksiin ja arvostuksiin. Opintojaksossa työskennellään monipuolisesti erilaisten musiikkikulttuurien kanssa. Opintojaksoa ei järjestetä joka vuosi.

**OJ4 (MU4)  
MU4 Demo - Luovasti yhdessä (2 op)**

Opintojakson tavoitteena on, että opiskelija kehittää luovaa osaamistaan, ottaa vastuuta ryhmän musiikillisesta toiminnasta sekä hahmottaa musiikin suhdetta muihin taiteenlajeihin ja mediaan. Opintojakson toteuttamistapa ja ohjelmisto suunnitellaan opiskelijalähtöisesti. Opintojaksoa ei järjestetä joka vuosi.

**Koulukohtaiset valinnaiset opinnot**  
  
**OJ5 (MU5)**  
**MU5 Laulun säestäminen (2 op)**

Opintojaksossa opiskellaan monipuolisia säestystaitoja sointusoittimella (piano & kitara). Opiskelija voi keskittyä yhteen tai kahteen instrumenttiin opintojakson ajan. Opintojakson sisältöä eriytetään siten, että niin vasta-alkajat kuin pitkään harrastaneetkin voivat kehittyä ja laajentaa osaamistaan omalta lähtötasoltaan.

**OJ6 (MU6)**  
**MU6 Musiikin säveltäminen tietokoneella (2 op)**

Opintojaksossa opiskellaan säveltämään musiikkia sekä tekemään taustanauhoja esimerkiksi laulun tai räpin taustalle tietokoneella useita eri ohjelmistoja hyödyntäen. Opintojaksoa ei järjestetä joka vuosi.

**OJ7 (MU7)**  
**MU7 Miksaus (2 op)**

Opintojaksossa opiskellaan laaja-alaisesti miksaamista ja siihen liittyviä teemoja niin live- kuin studionäkökulmastakin. Opintojaksoa ei järjestetä joka vuosi.

**OJ8 (MU8)**  
**MU8 Biisipaja (2op)**

Opintojakson tavoitteena on, että opiskelija löytää itselleen luontevia tapoja ilmaista itseään joko sanoin tai sävelin. Kurssilla perehdytään esimerkkien kautta erilaisiin tapoihin tehdä sanoituksia, melodiaa ja harmoniaa sekä tehdään biisejä käytännössä. Osallistuminen ei vaadi aikaisempaa kokemusta melodioiden tai laulutekstien tekemisestä. Opettajina toimivat sekä musiikin että äidinkielen ja kirjallisuuden opettaja.

**OJ9 (MU9)**  
**MU9 Yhtye 1 (2 op)**

Opintojaksossa opiskellaan bändi/yhtyesoiton perusteita ja kehitetään omaa instrumenttiosaamista valmistamalla yhtyeissä ohjelmisto. Opintojakson ohjelmisto sovitetaan yhdessä opiskelijoiden taitotason huomioiviksi versioiksi.

**OJ10 (MU10)**  
**MU10 Yhtye 2 – Syventävä opintojakso (2 op)**

Opintojaksossa syvennetään bändi/yhtyesoiton osaamista valmistamalla yhtyeissä ohjelmisto. Opintojakson ohjelmisto sovitetaan yhdessä opiskelijoiden taitotason huomioiviksi versioiksi. Opintojaksolle voi osallistua suoritettuaan opintojakson Yhtye 1.

**OJ11 (MU11)**  
**MU11 Mykkäelokuvan säestys 1 (2 op)**

Opintojaksossa opiskellaan mykkäelokuvan säestämistä ja sävelletään yhdessä äänimaisema oikeaan mykkäelokuvaan. Opintojakso järjestetään yhtä aikaa jatkokurssin (MU12) kanssa.

**OJ12 (MU12)**  
**MU12 Mykkäelokuvan säestys 2 (2 op)**

Opintojaksossa syvennetään taitoja mykkäelokuvan säestämisessä ja sävelletään yhdessä äänimaisema oikeaan mykkäelokuvaan. Opintojakso järjestetään yhtä aikaa kurssin MU11 kanssa.

**OJ13 (MU13)**

**MU13 Kuoro 1 (2 op)**  
Opintojaksossa opiskellaan lauluyhtyeen ja kuoron keskeisiä osa-alueita, kehitetään omia taitoja ja valmistetaan yhdessä monipuolinen ohjelmisto. Opintojakso järjestetään tavallisten kiertotuntien ulkopuolella perjantaisin klo 14.40-15.40. Kuoroon on mahdollista osallistua jokaisena opiskeluvuonna.

**OJ14 (MU14)**

**MU14 Kuoro 2 (2 op)**  
Opintojaksossa syvennetään lauluyhtyeen ja kuoron keskeisiä osa-alueita, kehitetään omia taitoja ja valmistetaan yhdessä monipuolinen ohjelmisto. Opintojakso järjestetään tavallisten kiertotuntien ulkopuolella perjantaisin klo 14.40-15.40. Kuoroon on mahdollista osallistua jokaisena opiskeluvuonna.

**OJ15 (MU15)**

**MU15 Kuoro 3 (2 op)**  
Opintojaksossa syvennetään lauluyhtyeen ja kuoron keskeisiä osa-alueita, kehitetään omia taitoja ja valmistetaan yhdessä monipuolinen ohjelmisto. Opintojakso järjestetään tavallisten kiertotuntien ulkopuolella perjantaisin klo 14.40-15.40. Kuoroon on mahdollista osallistua jokaisena opiskeluvuonna.

**OJ16 (MU16)**  
**MU16 Projekti - Musiikkiprojekti (2 op)**

Opintojaksosta ei järjestetä erillistä kiertotuntipaikkoihin sidottua opetusta, mutta siitä on mahdollisuus saada suoritusmerkintä osallistumalla lyseossa järjestettävän erillisen musiikkiprojektin kuten konsertin tai musikaalin toteutukseen (vaihtelee vuosittain).

**OJ17 (MU17)**  
**MU17 Musiikin lukiodiplomi (2 op)**

Opintojaksossa suoritetaan musiikin lukiodiplomi. Diplomin suorittaminen edellyttää vähintään 8 op:n laajuisia aiempia musiikin opintoja. Diplomi valmistetaan ja harjoitellaan ilmoittautuneiden määrästä riippuen joko osana kurssia tai kiertotuntipaikkojen ulkopuolella henkilökohtaisina tapaamisina opettajan kanssa.

Alustava ehdotus valinnaisten opintojaksojen rotaatiosta/tarjonnasta vuosittain:

|  |  |  |
| --- | --- | --- |
| Lukuvuosi 2025-2026 | 1. Jakso | Demo – Luovasti yhdessä (MU4) |
|  | 2. Jakso | Yhtye 1 (MU9) & Yhtye 2 (MU10) |
|  | 3. Jakso | Biisipaja (MU8) & Laulun säestys (MU5) |
|  | 4. Jakso | Miksaus (MU6) |
|  | 5. Jakso | Mykkäelokuvan säestys 1 (MU11) |
|  |  |  |
| Lukuvuosi 2026-2027 | 1. Jakso | Genre – Globaali uteliaisuus (MU3) |
|  | 2. Jakso | Yhtye 1 (MU9) & Yhtye 2 (MU10) |
|  | 3. Jakso | Laulun säestys (MU5) |
|  | 4. Jakso | Musiikin säveltäminen tietokoneella (MU7) |
|  | 5. Jakso | Mykkäelokuvan säestys 1 (MU11) & Mykkäelokuvan säestys 2 (MU12) yhteisopetuksena |

Näiden lisäksi kaikille opiskelijoille pakollisia opintojaksoja MU1 & MU2 laitetaan tarjolle aloittavan ikäluokan koon mukaan (tänä vuonna MU1 –kurssia järjestetään 4 kpl ja MU2 –kurssia 3 kpl).

Kuoro (MU13-MU15) harjoittelee ympäri vuoden perjantaisin muiden tuntien päätyttyä (klo 14.40-15.40)

Mikäli musiikkidiplomin tekijöiden määrä kasvaa, niin musiikin lukiodiplomista järjestetään erillinen kurssi.

**Musiikkilinjaa tukevat ilmaisutaidon opinnot Forssan yhteislyseossa:**

**IT1 Ilmaisullisten perusvalmiuksien opintojakso (2op)**

Opintojaksolla harjoitellaan esiintymistä, kokonaisilmaisua ja vuorovaikutustaitoja erilaisten draamamenetelmien avulla. Kyseessä on perusvalmiuksia vahvistava opintojakso, joka soveltuu kaikille aiheesta kiinnostuneille. Se arvioidaan suoritusmerkinnällä (S). Kurssia ei voi suorittaa itsenäisesti.

**IT2 Oman taiteellisen ilmaisun kehittäminen (2op)**

Opintojaksolla vahvistetaan teatteri-ilmaisun keinoin esiintymis- ja eläytymiskykyä. Mahdollisuuksien mukaan järjestetään lopputyönä pienimuotoinen julkinen esitys. Opintojakso arvioidaan suoritusmerkinnällä (S). Opintojakson voi suorittaa myös koulun ulkopuolella esimerkiksi kesäteatteriproduktioon osallistumalla ja kirjoittamalla siitä oppimispäiväkirjaa. Asiasta sovitaan etukäteen vastaavan opettajan kanssa. Myös esimerkiksi Wahren-opiston näyttelijäntyön kurssi voi soveltua suoritukseksi.

**Musiikkiopistolla järjestettävät, musiikkilinjaa tukevat kurssit**

**MU21 Musiikin teoria**

Tähän tulee vielä tarkempi kuvaus sisällöstä ja ajankohdasta kurssin opettajalta. Opetusta on kerran viikossa ilta-aikaan. Opettajana Elina Korkeila-Väänänen.

**MU22 Musiikintuntemus**

Tähän tulee vielä tarkempi kuvaus sisällöstä ja ajankohdasta kurssin opettajalta. Opetusta on kerran viikossa ilta-aikaan. Opettajana Elina Korkeila-Väänänen.

**MU23 Afroamerikkalaisen musiikin perusteet (AMP)**

AMP (Afroamerikkalaisen musiikin perusteet, tunnetaan myös nimellä pop/jazz-teoria) on opetusmalli, jossa yhdistetään musiikin hahmotusaineet (teoria, säveltapailu, transkriptio) yhtyesoittoon. Tunnit perustuvat Tohtori Toonika –kirjan oppimateriaaliin. Materiaali tukee olennaisesti soitonopiskelua ja antaa erilaisia näkökulmia musiikin ymmärtämiseen.

Opetus järjestetään Lounais-Hämeen musiikkiopiston tiloissa (Wahreninkatu 11) maanantaisin klo 18.00-19.00. Lisätietoja kurssin opettajalta (Vilpertti Salminen) tai lyseon musiikinopettajalta.